***Zápisnica 2/2020 z rokovania OV MsČ Černová***

***zo dňa 1. 6. 2020***

*A. Otvorenie*

*B. Schválenie programu rokovania s týmito bodmi:*

*Program rokovania:*

1. *IBV Hríby (aktuálny stav, ďalší postup JPU)*
2. *Investičný plán a plán opráv pre rok 2020 - aktualizácia*
3. *Opravy ciest, úprava zelene a harmonogram kosenia*
4. *Pripravované kultúrne, spoločenské a športové aktivity v roku 2020*
5. *Informácia a rozpočet hospodárenia z dotácie pre našu MsČ za rok 2020 - aktualizácia*
6. *Diskusia, rôzne (VKK, p. Javorka, brigády, Dom AH, ZŠ AH , farnosť, TJ Máj, DHZ)*
7. *Úlohy a uznesenia z rokovania*
8. *Záver*

*C. Rokovanie podľa schváleného programu:*

***1. IBV Hríby (výkup pozemkov, ďalší postup JPU)***

*Projekt JPU Ružomberok - Hríby pokračuje podľa plánu a schváleného harmonogramu. Ukončenie JPU Černová - Hríby je určené podľa zmluvy o dielo na december 2021. Po tomto čase bude možné vydávať stavebné povolenia na RD - tam, kde sú jestvujúce komunikácie a inžinierske siete.*

*K uvedenému poslanec dodal, že posledný znalecký posudok, ktorý si objednal zhotoviteľ JPÚ spolu s Okresným úradom, odbor pozemkový a lesný, zo dňa 29. 4. 2019 č. 25/2019 je pre projekt JPÚ záväzný, pričom mesto Ružomberok je povinné pozemky do výmery 400m2 vykupovať v cene 21€/m2. To platí pre tých majiteľov pozemkov, ktorí prejavili záujem o odpredaj, resp. finančné vyrovnanie.*

*Pochybný znalecký posudok v hodnote 15,90 € , ktorý objednalo v decembri 2018 Ing. Hamackovou bol na ministerstve v SR (zriaďovateľ znalcov na SK) posúdený ako nesprávny a cena 15,90 je chybná. Za projekt JPU zaplatí každý podľa stanov 0.25€/m2, a tým splní jedinú finančnú povinnosť počas tohto projektu.*

*Od novembra 2020 budú všetci vlastníci OÚ oslovení k schváleniu nového plánu umiestnenia pozemkov a infraštruktúry JPU Hríby o scelení pozemkov v zmysle územného plánu zóny, t. j. každý vlastník bude mať určený stavebný pozemok.*

*Pozemky na predaj nemá mesto, prípadní kupujúci sa môžu obrátiť len na pôvodných vlastníkov.*

***2. Investičný plán a plán opráv pre rok 2020 – aktualizácia***

*OV MsČ ich navrhuje prerozdeliť takto:*

1. *Investičný plán pre 2020 - realizácia:*

* *Doplnenie verejného osvetlenia - ul. Dolná*
* *PD pre stavebné povolenie Park Černová*
* *Realizácia komplexnej rekonštrukcie ul. Včelárska*
1. *Realizované opravy:*
* *Postupná oprava výtlkov a jám na cestách a chodníkoch v Černovej*

 *v zmysle zaslaných materiálov (Slnečná, Račkov, otočka MAD)*

* *Plot na hornom cintoríne*
* *Vyčistené všetky cestné dažďové vpuste a žľaby*
* *Opravené schody na Dome smútku, natreté zábradlie*
* *Doplnené verejné osvetlenie, ul. Dolná*

***3. Úprava zelene a harmonogram kosenia***

*Poslanec žiadal vedenie mesta o zvýšenie intenzity kosenia na 4 intervaly zo súčasných troch intervalov v 6., 7. a 8. mesiaci. OV MsČ v mesiaci marec spracoval požiadavku na navýšenie plôch kosenia v Černovej, kde žiada mesto o zaradenie navrhovaných plôch do passportu kosenia s platnosťou od r. 2020, čo dodnes nebolo realizované. Túto požiadavku predloží poslanec opätovne do rozpočtu na r. 2021. Na podnet občanov poslanec zaslal osobitnú interpeláciu vedeniu mesta k pravidelnému koseniu a pravidelnej údržby okolia pamätníkov (Pomník Černovských martýrov, Pomník padlým v 1.a 2. sv. vojne)*

***4. Pripravované kultúrne, spoločenské a športové aktivity v roku 2020***

* *Športovo-kultúrny deň pri príležitosti 90. výročia vzniku TJ Máj sa odkladá z roka 2019 na leto 2020, príp. z dôvodu rekonštrukcie štadióna TJ Máj*
* *Sv. Mikuláš – stretnutie s deťmi pri stromčeku (6. 12. 2020 po sv. omši)*
* *Vianočný punč, vítanie Nového roka (spolupráca OV, farnosť)*
* *Spomienky - úmrtie Andreja Hlinku a Černovská tragédia*
* *Čutkovský šľak 8. ročník cyklistických pretekov - preložený na sept. 2020*

***5. Informácia a rozpočet hospodárenia z dotácie pre našu MsČ za rok 2020 - aktualizácia***

*Poslanec a pokladníčka OV konštatovali, že dotácia pre MsČ sa čerpá v zmysle rozpočtu, pričom zostatok k dňu rokovania 1. 6. 2020 činil 1330€. Pravidelná štvrťročná požiadavka na čerpanie za 2. štvrťrok bola odoslaná dňa 28. 4. 2020.*

***6. Diskusia, rôzne (VKK, p. Javorka, brigády, Dom AH, ZŠ AH, farnosť, TJ Máj, DHZ)***

*- Dom A. Hlinku bude mať zabezpečené sprievodcovské služby pre verejnosť denne v mesiacoch júl a august*

*- plánovaný nový náter šindľovej strechy Domu A. Hlinku*

*- plánované opravy na mieste zatekajúcej strechy kostola aj v interiéri na poškodenom strope na schodišti*

*- pokračovanie opravy južného plota vo farskom dvore*

*- príprava PD a povolení potrebných k prestavbe podkrovia na ZŠ AH*

*- VKK už nebudú pristavené pre občanov každý týždeň, ale len trikrát do roka v presne stanovených termínoch*

*- príprava prác k realizácii pomníka p. Javorkovi - bude menovaná pracovná skupina*

*- zhotovenie pomníka p. Javorkovi, odhalenie a odborná konferencia - október 2021*

*- ukončená komplexná rekonštrukcia Hasičskej zbrojnice aj s nájazdovými plochami*

*- obstaranie hasičského vozidla - DHZ, OV MsČ - leto 2020*

***7. Úlohy a uznesenia z rokovania***

*- Vytvoriť na stránke cernova.sk sekciu pre spevokol Máj (T. Záhorec)*

*- Pripraviť brigádu na fare*

*- V spolupráci s farnosťou zabezpečiť kosenie a údržbu spodného cintorína*

*- Zabezpečenia nového osvetlenia kríža na Troch vrchoch*

*- Obnova studničiek v chotári*

***8. Záver***

*Na záver poslanec poďakoval prítomným za účasť a ukončil rokovanie.*

*Zapísal:* ***PaedDr. Richard Buroš,*** *podpredseda OV MsČ*

*Overil:* ***Patrik Habo,*** *predseda OV MsČ*

*V  Černovej, 1. 6. 2020.*

*Zúčastnení:*

*P. Habo, P. Bačkor, K. Kováčová, T.Bačkor, R. Buroš, J. Janči, R. Janiga, M. Hatala,*

*T. Záhorec, D. Schnierer*